**Îți aducem mulțumire**

*Lucica Boltasu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îți aducem mulțumire, pentru harul minunat,

Pentru jertfa de pe cruce, pentru Fiul întrupat,

Îţi aducem mulţumire, pentru apă, pentru pâine,

Pentru sarea din bucate, pentru azi şi pentru mâine,

Îţi aducem mulţumire, Doamne Tată, pentru viaţă,

Pentru Biblia-Cartea Sfântă, ce ne-ndrumă şi ne-nvaţă,

Îţi aducem mulţumire, pentru stele, pentru soare,

Pentru floarea din câmpie, cu mireasma-mbietoare,

Îţi aducem mulţumire, pentru Duhul Tău cel Sfânt,

Pentru mângâierea caldă ce-ai lăsat-o pe pământ,

Îţi aducem mulţumire, pentru-a Ta îmbărbătare,

Pentru ungerea divină, ce ne dă azi vindecare,

Îţi aducem mulţumire, pentru rodul din câmpie,

Pentru ploaia care cade, pentru-a cerului solie,

Îţi aducem mulţumire, pentru picurii de rouă,

Pentru-a Ta credincioşie, pentru viaţa noastră nouă,

Îţi aducem mulţumire, pentru dulcele din bob,

Pentru modelarea care, a făcut preot, din rob,

Îţi aducem mulţumire, pentru dragoste, iertare,

Pentru şansa la o viaţă sfântă şi biruitoare,

Îţi aducem mulţumire, pentru-a Ta înţelepciune,

Pentru planul de salvare, ce-a făcut în om minune,

Îţi aducem mulţumire, pentru ziua de-Înălţare,

Pentru pace şi speranţă, pentru-a cerului spendoare,

Îţi mai mulţumim Părinte, pentru fraţi, pentru surori,

Pentru sfânta cercetare şi ai Duhului fiori,

Mulţumim Doamne din slavă, pentru-a noastră Adunare,

Care-Ţi cântă şi-Ţi dă cinste, în deplină adorare!

07/02/13, Barcelona-Lucica Boltasu